
SPRENDIMAS
DĖL PRIENŲ RAJONO SAVIVALDYBĖS TURTO PANAUDOS

2017 m. birželio 29 d. Nr. T3-181
Prienai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2017 m. vasario 15 d. sprendimu Nr. T3-12 ,,Dėl Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo ir Prienų rajono savivaldybės materialiojo turto viešo nuomos konkurso organizavimo taisyklių patvirtinimo“, 19.1, 21.1 papunkčiais ir atsižvelgdama į Prienų rajono savivaldybės socialinių paslaugų centro 2017-06-14 raštą Nr. (3.6)-SD-91, Alytaus apskrities vyriausiojo policijos komisariato 2017-06-13 raštą Nr. 52-S-14523, Prienų rajono savivaldybės taryba  n u s p r e n d ž i a: 
1.	Perduoti:
1.1. Prienų rajono savivaldybės socialinių paslaugų centrui pagal panaudos sutartį 10 metų Prienų rajono savivaldybei nuosavybės teise priklausantį nekilnojamąjį turtą – negyvenamąją patalpą (garažą), kurios indeksas G-10, plotas 18,72 kv. m, esančią Tyliojoje g. 9-10, Prienų m. (nekilnojamojo turto kadastro duomenų byloje pastatas pažymėtas plane 8G1p, unikalus numeris 6996-0000-4069:0010, registro įrašo Nr. 20/247664);
1.2. Alytaus apskrities vyriausiajam policijos komisariatui pagal panaudos sutartį 20 metų Prienų rajono savivaldybei nuosavybės teise priklausantį nekilnojamąjį turtą – negyvenamąją patalpą, kurios indeksas 1-5, plotas 35,00 kv. m, ir atitinkamą dalį bendro naudojimo patalpų, kurių indeksai: 1-1, plotas 2,86 kv. m; 1-2, plotas 18,94 kv. m, esančias Kauno g. 33, Veiverių mstl., Veiverių sen., Prienų r. sav. (nekilnojamojo turto kadastro duomenų byloje pastatas pažymėtas plane 1B2p, unikalus numeris 6997-6007-0016, registro įrašo Nr. 44/1369177).
2. Nustatyti, kad:
2.1. sprendimo 1 punkte nurodytas turtas turi būti naudojamas panaudos gavėjų veikloms vykdyti;
2.2. sprendimo 1 punkte nurodyto turto eksploatavimo, šildymo, elektros, vandens ir komunalinių paslaugų mokesčius moka panaudos gavėjai.
3. Įgalioti Prienų rajono savivaldybės administracijos direktorių pasirašyti sprendimo 1 punkte nurodyto turto panaudos sutartis ir perdavimo ir priėmimo aktus.

